**טופס הצעת מחקר לעבודה השנתית**

**שם התלמיד:** אל"מ צחי חפץ

**נושא העבודה:** "בריחת המוחות" מצה"ל-עידן של שקיעה או הזדמנות

**רקע:** מאז הקמתו עסוקים מפקדי צה"ל בשימור כ"א איכותי בכל הדרגים. בעשרים השנים האחרונות חלו שינויים רבים במודל הקבע, מהחלוקה בין הקבע הראשוני לקבע המובהק, מעבר לפנסיה צוברת, ביגור המפקדים, תוכניות התכנסות משמעותיות.

מודל הקבע הצעיר שסוכם ואושר ע"י הרמטכ"ל מבטא שינוי דרמטי בעולם הקבע של צה"ל זאת לצד שינויים ארגוניים/מבניים מרחיקי לכת בזרועות צה"ל.

צה"ל עובר שינוי ולצידו אנו עדים לשינוי בדפוסי ההתנהגות של הדור הצעיר. בני דור ה- Y וה-Z הפכו בחברה הישראלית לתופעה מרתקת וייחודית, גיוסם לצה"ל והצמחה מתוכם של מפקדי העתיד מהווה אתגר אדיר למפקדים שגדלו בדור ה-X, תפיסתם את שירות הקבע תעצב את דור המפקדים הבא של צה"ל ותחייב אותנו לתת מענה והתייחסות רלוונטית לשימור כ"א איכותי.

**מטרות העבודה:**

* ניתוח מאפייני וצרכי הדורמזווית מבטם**.**
* לבחון את היקף תופעת "בריחת המוחות".
* לנתח את אתגרי צה"ל בעידן הבא**.**
* ניתוח אסטרטגיית המשא"ן למעבר הבין דורי.
* יצירת כלים אופרטיביים ארוכי טווח במסגרת אסטרטגיית צה"ל.

**שאלות המחקר:**

1. הפער הדורי? מתחים ומשמעויות.
2. האם הצבא ממקסם את מיצוי המשאב האנושי בעידן מודל "צבא העם"?.
3. האם כלי הניהול בהווה מתאימים לדור העתיד?.
4. באיזו "שפה" לדבר עם הדור הבא?
5. האם ניתן להשאיר את המצוינים, האיכותיים והמתאימים ביותר?

**השיטה**

לצורך השגת מטרות העבודה נבחרו שתי תקופות זמן, האחת אחרי חצי שנת שירות ולקראת היציאה לקורס קצינים והשנייה לאחר שנת הקבע הראשונה, תוך אבחנה בין אוכלוסיות (לוחמים, טכנולוגים). זווית המבט תהיה דרך חשיבה מהצד של הדור הצעיר באופן בקורתי ("צוות אדום") ביחס לכלים וגישות נוקשות קיימות.

**דרך הצגת הרעיונות במחקר:**

1. מבוא.
2. מה מחפש הדור הצעיר, ניתוח והעמקה ביחסו "לחוזה הפסיכולוגי" עם צה"ל.
3. השינויים והתמורות בעולם הקבע בצה"ל.
4. צרכי צה"ל על רקע השינוי בשדה המערכה (לוחמים, טכנולוגים, מנהלה)
5. "צוות אדום" מה הצעירים חושבים על המערכת.
6. ניתוח נתונים עדכניים.
7. צה"ל 2030 ,הרכב אנושי, צרכיו, מגדרו.
8. הצעות לפתרון.

**החשיבות / החידוש בעבודה:**

החידוש בעבודה זו הוא בכך שאחבר את התוכנית האסטרטגית של צה"ל עם מאפייני הדור הנוכחי בנקודות הזמן הקריטיות של השירות וביחס למענה שראוי שניתן בשנים הבאות.

חומרים שקראתי עד כה מצביעים על בעיה, או מספרים על השינוי שבדרך אבל אף אחד מהם לא חיבר את כלל המרכיבים והמאפיינים של הדור, הבעיה, המענה הרצוי ודרכי הפעולה האפשריות.

**זיקת העבודה לביטחון הלאומי:**

**"ואני רואה באיכות המפקד בעיית גורלו של עם ישראל, לא רק בעיה צבאית. וכשאני אומר עם ישראל אני מתכוון לא רק למדינת-ישראל, כי לדעתי גורל העם בעולם כולו ותקומתו תלויים בכך שמדינת-ישראל תתקיים. מדינת-ישראל אינה יכולה להתקיים אם פעם אחת ננחל מפלה. לכן איכות המפקד-שבאיכותו תלויה איכות הצבא, כי המפקד הוא הצבא –היא שאלה גורלית" (ד.ב גוריון 1957).**

**זיקת הכותב לעבודה:**

ב-23 השנים האחרונות אני עוסק בתחום ניהול כ"א בצה"ל, בתפקידיי כסא"ל ואל"מ עסקתי רבות בתחום הסגל ופיתוח הקצונה והמפקדים, בתפקידי הבא אהיה חלק ממטה אכ"א שאמון על מימוש אסטרטגיית כ"א וחלוקת המשאבים לניהול מיטבי של משאב האנוש בצה"ל.

**יוזם העבודה:** אל"מ צחי חפץ

**מנחה העבודה:** טרם נקבע